CELEX: 22014D0200
Language: hr
Date: 2014-09-25 00:00:00
Title: Odluka Zajedničkog odbora EGP-a br. 200/2014 od 25. rujna 2014. o izmjeni Priloga XXI. (Statistika) Sporazumu o EGP-u [2015/1268]

30.7.2015   
            
            
               HR
            
            
               Službeni list Europske unije
            
            
               L 202/54
            
         ODLUKA ZAJEDNIČKOG ODBORA EGP-a
   br. 200/2014
   od 25. rujna 2014.
   o izmjeni Priloga XXI. (Statistika) Sporazumu o EGP-u [2015/1268]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (1) uključena je u Sporazum o EGP-u Odlukom Zajedničkog odbora EGP-a br. 58/2014 od 8. travnja 2014. (2).
            
         
               (2)
            
            
               Rok za dostavu utemeljenog zahtjeva za odstupanje nadležnom nadzornom tijelu najkasnije do 17. listopada 2013., kako je navedeno u članku 6. stavku 3. Uredbe (EU) br. 549/2013, trebalo bi stoga prilagoditi kako bi se državama EFTA-e omogućilo da zahtijevaju odstupanja u skladu s člankom 6. stavcima 1. i 2.
            
         
               (3)
            
            
               Prilog XXI. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Točka 19.z (Uredba (EU) br. 549/2013 Europskog parlamenta i Vijeća) Priloga XXI. Sporazumu o EGP-u mijenja se kako slijedi:
   
               1.
            
            
               Prilagodbe (b) i (c) prenumeriraju se u prilagodbe (c) i (d).
            
         
               2.
            
            
               Umeće se sljedeća prilagodba:
               
                           „(b)
                        
                        
                           U članku 6. stavku 3. tekst ‚17. listopada 2013.’ zamjenjuje se tekstom ‚tri mjeseca nakon stupanja na snagu Odluke Zajedničkog odbora EGP-a br. 200/2014 od 25. rujna 2014.’, u odnosu na države EFTA-e.”
                        
                     
         Članak 2.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 174, 26.6.2013., str. 1.
   
   
      (2)  SL L 256, 28.8.2014., str. 35.
   
   
      (3)  Ustavni zahtjevi nisu navedeni.